**লিওয়ার্ড আইল্যান্ডস ক্রিকেট দল** (ইংরেজি: Leeward Islands cricket team) ওয়েস্ট ইন্ডিজ ক্রিকেট বোর্ডের আঞ্চলিক সংস্থা লিওয়ার্ড আইল্যান্ডস ক্রিকেট অ্যাসোসিয়েশনের নিয়ন্ত্রণাধীন অন্যতম প্রথম-শ্রেণীর ক্রিকেট দল। উইন্ডওয়ার্ড আইল্যান্ডস, এন্টিগুয়া ও বারবুদা, সেন্ট কিটস, নেভিস, অ্যাঙ্গুইলিয়া, মন্টসেরাট, ব্রিটিশ ভার্জিন আইল্যান্ডস, ইউএস ভার্জিন আইল্যান্ডস ও সিন্ট মার্টেনের ন্যায় লিওয়ার্ড আইল্যান্ডসও লিওয়ার্ড আইল্যান্ডস ক্রিকেট অ্যাসোসিয়েশনের সদস্য। দলটি কোন আন্তর্জাতিক প্রতিযোগিতায় অংশ না নিলেও ১৯৯৮ সালের কমনওয়েলথ গেমসে এন্টিগুয়া ও বারবুদা অংশ নিয়েছিল। তবে, ক্যারিবীয় দ্বীপপুঞ্জে অনুষ্ঠিত আন্তঃআঞ্চলিক প্রতিযোগিতা যেমন: ওয়েস্ট ইন্ডিজ প্রফেসনাল ক্রিকেট লীগের অধীনে রিজিওন্যাল ফোর ডে কম্পিটিশন ও নাগিকো রিজিওন্যাল সুপার৫০ প্রতিযোগিতায় অংশ নেয়। দলের সেরা খেলোয়াড়গণকে আন্তর্জাতিক ক্রিকেট খেলার উদ্দেশ্যে ওয়েস্ট ইন্ডিজ ক্রিকেট দলে অন্তর্ভুক্ত করা হয়। প্রফেসনাল ক্রিকেট লীগে বিশেষ প্রাধিকারপ্রাপ্ত দল হিসেবে **লিওয়ার্ড আইল্যান্ডস হারিক্যান্স** নামে অংশ নেয়। ঘরোয়া প্রতিযোগিতায় লিওয়ার্ড আইল্যান্ডস দশবার শিরোপা জয় করেছে। তন্মধ্যে, প্রথম-শ্রেণীর ক্রিকেটে চারবার ও একদিনের ক্রিকেটে ছয়বার শিরোপা ঘরে তুলেছে। ১৯৯৭-৯৮ মৌসুমে সর্বশেষ শিরোপা জয় করে দলটি। এ পর্যায়ে তারা গায়ানার সাথে প্রথম-শ্রেণীর ক্রিকেটে যৌথভাবে শিরোপা জয়ের ফলে ডাবল লাভ করে।

ইতিহাস
------

১৯৫৮ সালে লিওয়ার্ড আইল্যান্ডস প্রথমবারের মতো প্রথম-শ্রেণীর ক্রিকেটে অংশ নেয়। ঐ খেলায় দলটি জ্যামাইকার কাছে ইনিংস ও ১৯ রানে পরাভূত হয়। তবে, ১৯৬৮-৬৯ মৌসুমের পূর্বে তার কোন জয় পায়নি। এ পর্যায়ে তারা ওয়ার্নার পার্ক স্পোর্টিং কমপ্লেক্স গ্রাউন্ডে গায়ানার মুখোমুখি হয়। প্রতিপক্ষের বিপক্ষে ৪৩ রানের জয় পায় তারা। ১৯৬৫-৬৬ মৌসুম থেকে ১৯৮০-৮১ মৌসুম পর্যন্ত কম্বাইন্ড আইল্যান্ডসের সাথে যৌথভাবে খেলে। পাশাপাশি উইন্ডওয়ার্ড আইল্যান্ডস থেকেও তারা সেরা খেলোয়াড়দেরকে অন্তর্ভুক্ত করে। তবে, ১৯৭৫-৭৬ মৌসুম থেকে নিয়মিতভাবে একদিনের খেলা চালু হলে দ্বীপগুলো পৃথকভাবে অংশ নেয়। এ পর্যায়ে ১৯৭৭-৭৮ মৌসুমে লিওয়ার্ড আইল্যান্ডস তৃতীয় প্রচেষ্টায় শিরোপা জয় করে।

১৯৮১-৮২ মৌসুমে লিওয়ার্ড আইল্যান্ডস শেল শীল্ডে প্রথম অংশ নেয়। উইন্ডওয়ার্ড আইল্যান্ডসের বিপক্ষে তারা ৫৭ রানে জয়ী হয়। ঐ মৌসুম শেষে কম্বাইন্ড আইল্যান্ডস শিরোপা জয়ী হয়েছিল। আট মৌসুম বাদে প্রথম-শ্রেণীর শিরোপা জয় করে লিওয়ার্ড আইল্যান্ডস। এ পর্যায়ে শিরোপার নাম রাখা হয়েছিল রেড স্ট্রাইপ কাপ। ১৯৮৯-৯০ মৌসুম থেকে ১৯৯৭-৯৮ মৌসুম পর্যন্ত লিওয়ার্ড আইল্যান্ডস পাঁচবার প্রথম-শ্রেণীর ও চারবার একদিনের শিরোপা পেলেও তারপর থেকে ওয়েস্ট ইন্ডিজের বড় ধরনের আসরের কোন শিরোপা জয় করতে পারেনি। তন্মধ্যে, উভয় স্তরের ক্রিকেটেই একবার করে যৌথভাবে শিরোপা জয় করেছিল দলটি।

উল্লেখযোগ্য খেলোয়াড়
---------------------

অ্যান্টিগুয়ীয় বংশোদ্ভূত ভিভ রিচার্ডস
কার্টলি অ্যামব্রোস ৪০৫ টেস্ট উইকেট লাভ করেছেন
লিওয়ার্ড আইল্যান্ডসের পক্ষে প্রতিনিধিত্বকারী উল্লেখযোগ্য খেলোয়াড়ের তালিকা নিম্নরূপ:

* অ্যান্টিগুয়া ও বার্বুডা কার্টলি অ্যামব্রোস
* অ্যান্টিগুয়া ও বার্বুডা কেনি বেঞ্জামিন
* অ্যান্টিগুয়া ও বার্বুডা উইনস্টন বেঞ্জামিন
* অ্যান্টিগুয়া ও বার্বুডা রিডলি জ্যাকবস
* অ্যান্টিগুয়া ও বার্বুডা ভিভ রিচার্ডস
* অ্যান্টিগুয়া ও বার্বুডা রিচি রিচার্ডসন
* অ্যান্টিগুয়া ও বার্বুডা অ্যান্ডি রবার্টস
* অ্যান্টিগুয়া ও বার্বুডা এলডিন ব্যাপটিস্ট
* অ্যান্টিগুয়া ও বার্বুডা সিলভেস্টার যোসেফ
* অ্যান্টিগুয়া ও বার্বুডা শেল্ডন কটারেল
* নেভিস কিথ আর্থারটন
* নেভিস ডেরিক প্যারি
* নেভিস স্টুয়ার্ট উইলিয়ামস
* নেভিস রুনাকো মর্টন
* নেভিস কিরণ পাওয়েল
* অ্যাঙ্গুইলা ওমরি ব্যাংকস
* মন্টসেরাট লিওনেল বাকের
* ডোমিনিকা অ্যাডাম স্যানফোর্ড

মাঠ
---

লিওয়ার্ড আইল্যান্ডস দ্বীপের সর্বত্রই ক্রিকেট খেলায় অংশ নেয়। তবে, টেস্ট ক্রিকেট খেলার উপযোগী এন্টিগুয়া রিক্রিয়েশন গ্রাউন্ডেই তারা বেশি খেলায় অংশ নিয়েছে। এ মাঠে আয়োজক দল হিসেবে ৫০টি প্রথম-শ্রেণীর ক্রিকেট খেলার আয়োজন করেছে। তবে, ফেব্রুয়ারি, ২০০৯ সালে ঐ মাঠে সর্বশেষ খেলে। এছাড়াও, সেন্ট কিটসের ওয়ার্নার পার্কে ২৮টি প্রথম-শ্রেণীর খেলায় অংশ নিয়েছে। এ মাঠেই ২০০৭ সালের ক্রিকেট বিশ্বকাপের খেলা আয়োজন করা হয়েছিল। ২০০৪-০৫ মৌসুমে মন্টসেরাটের সালেম ওভাল, সেন্ট কিটসের এডগার গিলবার্ট স্পোর্টিং কমপ্লেক্স, সিন্ট মার্টেনের ক্যারিব লাম্বার বল পার্ক, সেন্ট টমাসের অ্যাডেলিটা ক্যানক্রিন জুনিয়র হাই স্কুল গ্রাউন্ড ও নেভিসের এলকুমেদো উইলেট পার্কে তাদের নিজেদের খেলাগুলো আয়োজন করেছে।

সম্মাননা
--------

* **রিজিওন্যাল ফোর ডে কম্পিটিশন (৪):** ১৯৮৯-৯০, ১৯৯৩-৯৪, ১৯৯৫-৯৬, ১৯৯৭-৯৮ (যৌথভাবে)
* **ঘরোয়া একদিনের প্রতিযোগিতা (৭):** ১৯৭৭-৭৮ (যৌথভাবে), ১৯৮১-৮২, ১৯৯২-৯৩ (যৌথভাবে), ১৯৯৩-৯৪, ১৯৯৪-৯৫, ১৯৯৭-৯৮, ২০১০-১১

তথ্যসূত্র
---------

1. ↑  Neto Baptiste (৯ ফেব্রুয়ারি ২০১৩)। "LICA head speaks on Baptiste's new position"। *Antigua Observer*। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৮ মে ২০১৩।
2. ↑  "Leeward Islands Cricket Association – Club Detail"। ২ আগস্ট ২০০৩ তারিখে মূল থেকে আর্কাইভ করা।
3. ↑  "The Home of CricketArchive"। *www.cricketarchive.com*।
4. ↑  "Jamaica Franchise at home against Leeward Islands Hurricanes"। ৭ ডিসেম্বর ২০১৪ তারিখে মূল থেকে আর্কাইভ করা।

বহিঃসংযোগ
---------

* Cricinfo
* Leeward Islands at CricketArchive
* Leeward Islands Cricket – Info from West Indies Cricket Board

| * দে
* স
ওয়েস্ট ইন্ডিজের ঘরোয়া ক্রিকেটে দলসমূহ |
| --- |
| বর্তমান প্রথম-শ্রেণী ও লিস্ট এ দল | 
* বার্বাডোস
* গায়ানা
* কম্বাইন্ড ক্যাম্পাসেস এন্ড কলেজেস
* জামাইকা
* লিওয়ার্ড দ্বীপপুঞ্জ
* ত্রিনিদাদ ও টোবাগো
* উইন্ডওয়ার্ড দ্বীপপুঞ্জ

 |
| বর্তমান ফ্রাঞ্চাইজ টি২০ দল | 
* অ্যান্টিগুয়া হকসবিলস
* বার্বাডোস রয়্যালস
* গায়ানা আমাজন ওয়ারিয়র্স
* জ্যামাইকা তালাওয়াস
* সেন্ট কিট্‌স ও নেভিস প্যাট্রিয়টস
* সেন্ট লুসিয়া কিংস
* ত্রিনবাগো নাইট রাইডার্স

 |
| অন্যান্য দল | 
* অ্যাঙ্গুইলিয়া
* এন্টিগুয়া ও বারবুদা
* বারবাইস
* ব্রিটিশ ভার্জিন দ্বীপপুঞ্জ
* মধ্য ত্রিনিদাদ
* সম্মিলিত দ্বীপপুঞ্জ
* ডেমেরারা
* ডোমিনিকা
* পূর্ব ত্রিনিদাদ
* এসেকুইবো
* গ্রেনাডা
* মন্তেসেরাত
* নেভিস
* উত্তর ও পূর্ব ত্রিনিদাদ
* উত্তর উইন্ডওয়ার্ড দ্বীপপুঞ্জ
* উত্তর ত্রিনিদাদ
* লিওয়ার্ড দ্বীপপুঞ্জ বহিঃএকাদশ
* উইন্ডওয়ার্ড দ্বীপপুঞ্জ বহিঃএকাদশ
* সেন্ট কিটস
* সেন্ট লুসিয়া
* সেন্ট ভিনসেন্ট ও গ্রেনাডা
* সেন্ট মার্টিন
* দক্ষিণ ও মধ্য ত্রিনিদাদ
* দক্ষিণ ত্রিনিদাদ
* টোবাগো
* মার্কিন ভার্জিন দ্বীপপুঞ্জ
* ওয়েস্ট ইন্ডিজের বিশ্ববিদ্যালয়
* ওয়েস্ট ইন্ডিজ "এ"
* ওয়েস্ট ইন্ডিজ "বি"
* ওয়েস্ট ইন্ডিজ অনূর্ধ্ব-১৯
* ওয়েস্ট ইন্ডিজ অনূর্ধ্ব-২৩

 |
| ঘরোয়া প্রতিযোগিতায় অতিথি দল | 
* বাহামা
* বারমুদা
* কানাডা
* কেম্যান দ্বীপপুঞ্জ
* কিউবা
* ইংল্যান্ড লায়ন্স
* হ্যাম্পশায়ার
* আয়ারল্যান্ড
* কেনিয়া
* নেদারল্যান্ডস
* টার্কস অ্যান্ড কাইকোস আইল্যান্ডস
* মার্কিন যুক্তরাষ্ট্র

 |